C. Energetika

Ujedinjena Kraljevina u prijelaznom razdoblju i dalje sudjeluje na Unijinu jedinstvenom tržištu i u carinskoj uniji, koristi Unijine politike i programe i dužna je poštovati obveze koje proizlaze iz međunarodnih sporazuma kojih je Unija stranka. To prijelazno razdoblje jamči kontinuitet koji Unija koristi:

Međutim, u skladu sa Sporazumom o povlačenju, pravo Unije nastavit će se primjenjivati na Ujedinjenu Kraljevinu i u Ujedinjenoj Kraljevini u prijelaznom razdoblju koje traje do 31. prosinca 2020. .

Javne uprave, poduzetnici i građani u Uniji moraju hitno, ako to još nisu učinili, poduzeti sve potrebne mjere pripravnosti za te promjene kako bi troškovi zbog poremećaja bili što niži.

Iznimno je važno upozoriti sudionike na sve to da bi i oni bili pripravni na te brojne i dalekosežne promjene koje će nastupiti bez obzira na scenarij i ishod pregovora između Unije i Ujedinjene Kraljevine. Nema razloga za pretjerano zadovoljstvo ni za odgađanje priprema i mjera prilagodbe u iščekivanju nekog sporazuma koji bi zajamčio kontinuitet jer će brojne promjene biti neizbježne.

Činjenica da će Ujedinjena Kraljevina nakon isteka prijelaznog razdoblja prestati sudjelovati u Unijinim politikama znači neizbježne prepreke trgovini robom i uslugama, prekograničnoj mobilnosti i razmjeni, koje danas ne postoje. To će se dogoditi u oba smjera, iz Ujedinjene Kraljevine prema Uniji, kao i iz Unije prema Ujedinjenoj Kraljevini. Utjecat će na javne uprave, poduzetnike, građane i sudionike na obje strane i zato se svi oni moraju pripremiti.

No, čak i kad bi Unija i Ujedinjena Kraljevina uspjele do kraja 2020. sklopiti ambiciozno partnerstvo u svim područjima dogovorenima s Ujedinjenom Kraljevinom u Političkoj izjavi, takvim bi se sporazumom stvorio odnos znatno drugačiji od sudjelovanja Ujedinjene Kraljevine na jedinstvenom tržištu , u carinskoj uniji i aranžmanima za porez na dodanu vrijednost (PDV) i trošarine.

Komisija će i dalje pregovarati na temelju mandata koji joj je Vijeće uz podršku Europskog parlamenta dodijelilo u veljači 2020. Službe Komisije su u skladu s tim mandatom objavile detaljan prijedlog pravnog teksta. Cilj nam je da do kraja 2020. sklopimo ambiciozno partnerstvo u svim područjima dogovorenima s Ujedinjenom Kraljevinom u Političkoj izjavi . Tu su izjavu 17. listopada 2019. potvrdili svi čelnici i čelnice Unije i premijer Johnson.

Promjene opisane u nastavku neće se odnositi na trgovinsku razmjenu između Unije i Sjevere Irske, gdje će se nakon isteka prijelaznog razdoblja primjenjivati Protokol o Irskoj i Sjevernoj Irskoj, koji je sastavni dio Sporazuma o povlačenju, zajedno sa sporazumom o budućem partnerstvu.

Prema Protokolu, i pravila Unije koja se odnose na robu (uključujući fiskalna pravila, npr. o neizravnom oporezivanju, i nefiskalna) i Carinski zakonik Unije nastavit će se primjenjivati na Sjevernu Irsku i u Sjevernoj Irskoj (za više informacija vidjeti okvir III.).

A.1. Carinske formalnosti, provjere i kontrole

Ujedinjena Kraljevina u prijelaznom razdoblju sudjeluje na jedinstvenom tržištu Unije i u carinskoj uniji i zato zasad pri kretanju robe između Ujedinjene Kraljevine i Unije nema carinskih formalnosti.

Od 1. siječnja 2021. Ujedinjena Kraljevina prestaje sudjelovati u carinskoj uniji i zato će se carinske formalnosti propisane pravom Unije tada početi primjenjivati na svu robu koja iz Ujedinjene Kraljevine ulazi na carinsko područje Unije ili ga napušta radi ulaska u Ujedinjenu Kraljevinu.

To će se dogoditi čak i ako se s Ujedinjenom Kraljevinom uspostavi ambiciozno područje slobodne trgovine bez carina i kvota za robu, uz carinsku i regulatornu suradnju.

U Uniji će carinska tijela kontrole provoditi na temelju Carinskog zakonika Unije, u skladu sa zajedničkim sustavom koji se temelji na rizicima i primjenjuje se na svakoj drugoj vanjskoj granici Unije na kretanje robe povezano s trećim zemljama. Te će kontrole vjerojatno uzrokovati veće administrativno opterećenje za poduzetnike i produljiti vrijeme isporuke u logističkim lancima dobave.

Od 1. siječnja 2021., poduzetnici iz Unije koji budu htjeli uvoziti u Ujedinjenu Kraljevinu ili iz nje izvoziti neće moći obaviti carinske formalnosti ne budu li imali broj iz sustava registracije i identifikacije gospodarskih subjekata (EORI). Osim toga, brojevi iz sustava EORI dodijeljeni u Ujedinjenoj Kraljevini u Uniji više neće vrijediti. Poduzetnici sa sjedištem u Ujedinjenoj Kraljevini koji budu htjeli uvoziti u Uniju trebat će imati Unijin broj iz sustava EORI ili, prema potrebi, imenovati carinskog zastupnika. Osim toga, od 1. siječnja 2021. ovlaštenja gospodarskih subjekata i druga ovlaštenja izdana u Ujedinjenoj Kraljevini u Uniji više neće biti valjana. Gospodarski subjekti će zahtjev za status ovlaštenog gospodarskog subjekta morati podnijeti u nekoj državi članici Unije.

Savjet poduzetnicima i upravnim tijelima država članica Poduzetnici iz Unije moraju biti upućeni u formalnosti i procedure za poslovanje s Ujedinjenom Kraljevinom koja će od 1. siječnja 2021. biti treća zemlja. Trebali bi voditi računa i o povećanju administrativnih obveza i mogućem produljenju rokova, koji će biti posljedica tih formalnosti i procedura. To bi moglo donijeti značajne promjene u organizaciji postojećih lanaca dobave. Poduzetnici snose odgovornost za procjenu mjera potrebnih zbog tih promjena, ovisno o vlastitoj situaciji. Upravna tijela u državama članicama Unije pripremila su na to glavne pogranične postaje i iznašla su rješenja kako bi se u tom kontekstu osigurala primjena Carinskog zakonika Unije. Trebala bi, prema potrebi, nastaviti provoditi i prilagođavati ta rješenja i o svemu informirati poduzetnike, osobito mala i srednja poduzeća.

A.2. Pravila carinjenja i oporezivanja uvoza i izvoza robe (carine, PDV, trošarine)

Ujedinjena Kraljevina u prijelaznom razdoblju i dalje sudjeluje u carinskoj uniji i aranžmanima za PDV i trošarine.

Zato se na robu kojom se trguje između Unije i Ujedinjene Kraljevina ne primjenjuju carine ni kvote i podrijetlo te robe ne treba dokazivati.

Osim toga, primjenjuje se sustav oporezivanja (PDV, trošarine) koji se primjenjuje na trgovinsku razmjenu unutar Unije, što znači da na granici između Ujedinjene Kraljevine i Unije nema potrebe za takvim kontrolama.

Od 1. siječnja 2021. podrijetlo robe kojom se trguje morat će se dokazati da bi se mogao primijeniti povlašteni status na temelju mogućeg budućeg sporazuma između Unije i Ujedinjene Kraljevine. Roba koje ne bude ispunjavala zahtjeve o podrijetlu bit će carinjena, čak i ako bude postojao trgovinski sporazum između Unije i Ujedinjene Kraljevina bez carina i kvota. To će utjecati i na trgovinsku razmjenu između Unije i njezinih povlaštenih partnera jer će prema Unijinim povlaštenim trgovinskim dogovorima materijali i operacije obrade iz Ujedinjene Kraljevine postati sadržaj „bez podrijetla” pri određivanju povlaštenog podrijetla robe s takvim sadržajem iz Ujedinjene Kraljevine. To u praksi znači da izvoznici iz Unije trebaju preispitati svoje lance dobave. Moguće je da će morati premjestiti proizvodnju ili promijeniti dobavljače za određene inpute da bi mogli nastaviti koristiti Unijine povlaštene trgovinske dogovore s njezinim povlaštenim partnerima. I uvoznici iz Unije koji budu polagali pravo na povlašteni tretman u Uniji morat će se pobrinuti da nakon isteka prijelaznog razdoblja izvoznik iz treće zemlje može dokazati da roba ispunjava uvjete za povlašteno podrijetlo. Treba napomenuti i to da roba u provozu ili zaustavljanju u Ujedinjenoj Kraljevini može zadržati status povlaštenog podrijetla ako je u skladu s odredbama o izravnom prijevozu ili nemanipulaciji sadržanima u Unijinim povlaštenim dogovorima.

Nadalje, nakon uvoza robe iz Ujedinjene Kraljevine u Uniju PDV će se obračunavati po stopi koja se primjenjuje na isporuke iste robe unutar Unije. Izvoz robe iz Unije u Ujedinjenu Kraljevinu bit će oslobođen PDV-a ako se roba otprema ili prevozi u Ujedinjenu Kraljevinu, kao što je slučaj sa svakim drugim odredištem izvan Unije. U takvim situacijama dobavljač robe koja se izvozi morat će dokazati da je roba napustila Uniju.

Kao i pri uvozu u Uniju iz trećih zemalja, na trošarinsku robu (alkoholna pića, duhanski proizvodi itd.) će se pri uvozu u Uniju obračunati trošarina koja će se plaćati nakon stavljanja robe na tržište. Ubuduće bi se na uvoz iz Ujedinjene Kraljevine u okviru Unijine politike trgovinske zaštite mogle primjenjivati i atidampinške, kompenzacijske ili zaštitne mjere.